Rock ’n’ Roll Kids

«Rock ’n’ Roll Kids» (norsk 'rock'n'roll-borna') er ein engelskspråkleg popballade som vann Eurovision Song Contest 1994 for Irland. Songen er komponert av Brendan Graham og vart framført av Paul Harrington og Charlie McGettigan. Songen fekk rekordhøge  og innkasserte den tredje sigeren på rad for Irland i Eurovision Song Contest. Dette var fyrste gongen ein mannleg duo vann, og det var fyrste gongen ein vinnarsong ikkje vart akkompagnert av eit orkester; McGettigans gitar og Harringtons piano var dei einaste musikkinstrumenta som trongst. Songen fekk ein moderat kommersiell suksess etter sigeren, men har i ettertid vorte ein Eurovision-klassikar.

Om songen
«Rock ’n’ Roll Kids» er ein sart popballade der dei to songarane minnast barndommen og oppveksten i byrjinga av 1960-årea. Dei høyrde på pop og rock og artistar som Jerry Lee Lewis og Elvis Presley. Deretter skiftar teksta til notida, der «rock'n'roll-borna» har vorte vaksne og travle menn som er «too busy running to a different beat».

Eurovision Song Contest 
«Rock ’n’ Roll Kids» var eit av åtte bidrag som deltok i den irske finalen i Limerick 13. mars 1994, der han vann ein klar siger med 110 poeng. «Rock 'n' Roll Kids» vart dimed det irske bidraget til Eurovision Song Contest i Dublin same år.

Harrington og McGettigan var på heimebane då dei framførte «Rock ’n’ Roll Kids» som det tredje bidraget av 25 bidrag i den internasjonale finalen i Dublin 30. april. Den stillfarande balladen og framføringa fekk naturlig nok øyredøyvande applaus fra heimepublikummet både før og etter framføringa. Songen hadde ikkje noko orkesterarrangement, dei einaste instrumenta var gitaren til McGettigan og pianoen til Harrington samt stemmene deira. 

På førehand var «Rock 'n' Roll Kids» ein av favorittane saman med bidraga frå Tyskland og Storbritannia. Få trudde likevel at Irland skulle klare å vinne Eurovision Song Contest for tredje år på rad. Utover i avrøystinga vart det likevel klart at songen ville vinne ein solid siger. «Rock ’n’ Roll Kids» fekk 12 poeng frå åtte land, blant anna Noreg, og vann med heile 226 poeng. Dette var ny poengrekord og fyrste gongen eit bidrag fekk over 200 poeng.

Etter sigeren 
«Rock ’n’ Roll Kids» fekk ein heller laber kommersiell suksess etter sigeren og nådde «berre» ein andreplass på den irske singellista. Det skuldast at pausenummeret «Riverdance» la beslag på den irske fyrsteplassen store delar av våren og sommaren 1994. «Rock ’n’ Roll Kids» har sidan gått inn i Eurovision Song Contests historie som ein evergreen, blant anna vart songen framført under 50-årsjubileumsshowet til Eurovision Song Contest i København i 2005.

Norsk versjon 
R. Dahl Bjørnsen og Eldar Vågan har skrive norsk tekst med tittelen «Mere rock'n'roll før». Songen vart gjeven ut av Vazelina Bilopphøggers på albumet Gammel Oppland (Slagerfabrikken/Opal SCD 99014) i 1994. Songen vart også gjeven ut på singelen «Gammel Oppland» av Slagerfabrikken same år.

Listeplasseringar

Referansar 

Denne artikkelen bygger på «Rock ’n’ Roll Kids» frå ,  den 25. april 2022.  

Irske Eurovision Song Contest-songar
Engelskspråklege Eurovision Song Contest-songar
Eurovision Song Contest 1994-songar
Eurovision Song Contest-vinnarsongar
Paul Harrington-songar
Charlie McGettigan-songar